Š T A T Ú T
MESTSKEJ KNIŽNICE V LEOPOLDOVE 

Mestské zastupiteľstvo v Leopoldove na základe zákona Slovenskej národnej rady č. 369/1990 Zb. o obecnom zriadení v znení neskorších predpisov a zákona č. 126/2015 o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. vydáva tento štatút mestskej knižnice. 

§ 1
Právne postavenie knižnice

Zriaďovateľ: 	Mesto Leopoldov, Hlohovská cesta 104/2, 
920 41  Leopoldov
Názov:					Mestská knižnica 
Typ hospodárenia: 			organizačná zložka zriaďovateľa
Predmet činnosti: 			knižnično-informačné služby
Pôsobnosť knižnice: 			mestská knižnica
Zameranie a špecializácia knižnice:	knižnica buduje univerzálny knižničný fond
Knižnica nemá právnu subjektivitu, teda nemá právo vystupovať  v  právnych  vzťahoch.  

Pri budovaní knižničných fondov a zabezpečovaní služieb obyvateľom mesta knižnica spolupracuje s  
Regionálnou knižnicou Juraja Fándlyho v Trnave, ktorá plní úlohu metodického centra pre verejné knižnice v TTSK.

§ 2
Poslanie knižnice

1. Mestská knižnica:
a) dopĺňa, odborne eviduje, spracováva a sprístupňuje univerzálny knižničný fond vrátane 
     knižničných dokumentov miestneho významu,
b) poskytuje knižnično-informačné služby používateľom,
c) organizuje a uskutočňuje komunitné, kultúrno-spoločenské a vzdelávacie aktivity,
d) plní ďalšie úlohy súvisiace s činnosťou knižnice. 

§ 3
Sprístupnenie knižničných fondov

1. Knižničné fondy sú sprístupňované voľným výberom. Dokumenty, ktoré knižnica nemá vo svojom fonde, môže zabezpečiť záujemcom z inej knižnice prostredníctvom  medziknižničnej výpožičnej služby.

§ 4
Správa knižnice

1. Za činnosť knižnice a za hospodárenie so zverenými finančnými  prostriedkami  a s majetkom mesta zodpovedá zriaďovateľovi podľa platných právnych noriem a podľa  pokynov zriaďovateľa knihovník.
2. Knihovník je zamestnancom Mesta Leopoldov. Obsadenie pracovnej pozície knihovníka sa uskutočňuje podľa platného pracovného poriadku Mesta Leopoldov.

§ 5
Hospodárenie knižnice

1. Hospodárenie knižnice je súčasťou hospodárenia obce a je viazané na rozpočet obce. V rozpočte obce sa každoročne stanovuje finančná čiastka na zabezpečenie činnosti   knižnice a na nákup kníh. O  jej výške je knihovník  informovaný.  
2. Knižničný fond a majetok, ktorý knižnica využíva pri svojej činnosti, je majetkom mesta. Knihovník organizuje a spravuje zverený majetok podľa  všeobecne záväzných právnych predpisov a platných zásad hospodárenia s majetkom Mesta Leopoldov.
3. Knihovník je povinný zaobchádzať so zverenými finančnými prostriedkami podľa pokynov  zriaďovateľa.
4. Finančné zdroje knižnice sú :
a/ rozpočet mesta
b/ príjmy z poplatkov za knižničné činnosti ktoré upravuje knižničný a výpožičný  poriadok /zápisné, upomienky, MVS, MMVS, reprografické služby, náhrada za stratené knihy/
c/ sponzorské príspevky
d/ finančné zdroje prijaté formou dotácie alebo grantu
e/ príjmy z iných aktivít kultúrneho charakteru /zbierka na nákup kníh/ 
5. Granty a sponzorské príspevky účelovo určené pre knižnicu musia byť zúčtované tak, aby bolo preukázateľné ich využitie.

§ 6
Záverečné ustanovenie

1. Poskytovanie knižnično-informačných služieb upravuje knižničný a výpožičný poriadok.
2. Práva a povinnosti neupravené týmto štatútom sa riadia Zákonom č. 126/2015 Z. z..
3. Štatút Mestskej knižnice v Leopoldove bol schválený Mestským zastupiteľstvom v Leopoldove dňa 07. 12. 2015 nariadením č. N/12/2015/6. 
4. Zmeny a doplnky tohto štatútu schvaľuje Mestské zastupiteľstvo v Leopoldove.

V Leopoldove 8. 12. 2015
								Mgr. Terézia Kavuliaková
								        primátorka mesta